# Terry Gilliam

| Terry Gilliam |
| --- |
| Gilliam na 36. Američkom filmskom festivalu u Deauvilleu |
| Biografske informacije |
| Rođenje | Terence Vance Gilliam 22. novembra 1940.  (1940-11-22) Medicine Lake, Minnesota, SAD |
| Supružnik | Maggie Weston (1973.-) |
| Profesionalne informacije |
| Zanimanje | scenarist, glumac, animator, redatelj, producent |
| Opus |
| Djelatni period | 1967. - danas |
| Znamenita djela |
| *Brazil* *Dvanaest majmuna* *Leteći cirkus Monthyja Pythona* |
|  |
|

| Nagrade |
| --- |
| **Posebna nagrada BAFTA** 1969. Leteći cirkus Montyja Pythona |

 |
|  |

**Terence Vance Gilliam** (22. studenog 1940.), američko-britanski filmaš i animator, bivši član komičarske grupe Monty Python.

Terry Gilliam je rođen u gradu Medicine Lake, u američkoj državi Minnesoti. Školovao se u Kaliforniji gdje je upisao *Occidental College* na kojemu je studirao fiziku i umjetnost, a zatim političke znanosti. Radio je i na raznim časopisima. Nakon preseljenja u Englesku, pridružio se *Letećem cirkusu Montyja Pythona*, kao jedini član koji porijeklom nije Britanac. Gilliam je imao dvojno američko i britansko državljanstvo sve do 2006. kada se odrekao američkog. Često boravi i u Italiji gdje ima kuću, a bio je i jedan od glavnih pokretača filmskog festivala u Umbriji.

## Animacija

Kao član Monty Pythona, bio je zadužen za izradu nadrealističkih animacija koje su većinom korištene za povezivanje skečeva. U nekoliko skečeva i filmova se pojavio i kao glumac, uglavnom u manjim ulogama. Njegov osobit stil animacije karakterizira upotreba vlastitih oblika pomiješanih s pozadinama i isječcima antiknih fotografija (većinom iz viktorijanskog doba).

## Filmovi

Gilliamovi filmovi uglavnom se bave pitanjima identiteta, svijesti, zdravog razuma, stvarnosti i iluzije. Zapleti su većinom fantastični i velikim dijelom smješteni u maštu glavnih junaka koji se nalaze u konfliktnim i grotesknim situacijama, često s nesretnim završetkom. Obrađuje i neke društvene teme poput birokracije, režimske represije, devijantnog ponašanja i razlika među staležima. Atmosfera u filmovima je većinom mračna i nelagodna iako je često prisutan i humor. Gilliam ima neslavnu reputaciju režisera koji snima vrlo skupe (često neisplative) filmove, redovito popraćene s problemima u produkciji.

* *Monty Python i Sveti Gral* (*Monty Python and the Holy Grail*, 1975.) (u suradnji s Terryjem Jonesom)
* *Jabberwocky* (1977.)
* *Vremenski banditi* (*Time Bandits*, 1981.)
* *The Crimson Permanent Assurance* (1983.) (kratki film ukomponiran u *Smisao života Montyja Pythona*)
* *Brazil* (1985.)
* *Pustolovine baruna Münchhausena* (*The Adventures of Baron Munchausen*, 1988.)
* *Kralj ribara* (*The Fisher King*, 1991.)
* *12 majmuna* (*Twelve Monkeys*, 1995.)
* *Strah i prezir u Las Vegasu* (*Fear and Loathing in Las Vegas*, 1998.)
* *Braća Grimm* (*The Brothers Grimm*, 2005.)
* *Tideland* (2006.)

J. K. Rowling, autorica knjiga o Harryju Potteru, obožavateljica je Gilliamovih filmova pa je željela da on režira ekranizaciju knjige *Harry Potter i Kamen mudraca*, 2000. godine. U kompaniji Warner Brothers su odbili Gilliama i umjesto njega odabrali Chrisa Columbusa. Gilliam je nedavno izjavio da ga je to vrlo razuljutilo jer je sebe smatrao pravim čovjekom za taj posao; Columbusove ekranizacije smatra užasnima. Iako se nagađalo da će Gilliam režirati *Harry Potter i Princ miješane krvi*, on se zakleo da nikada neće raditi film o Harryju Potteru.

2002. godine, povodom Svjetskog nogometnog prvenstva, režirao je seriju reklama za Nike pod naslovom *Tajni turnir*. Reklame su prikazivale nogometne utakmice, tri-na-tri, između poznatih igrača u kavezu na tankeru; glazbena pozadina bila je pjesma *A little less conversation* Elvisa Presleyja. Bile su vrlo popularne i kritički hvaljene.

## Napomene

## Vanjske veze

* Terry Gilliam na sajtu IMDb